《和清叟奉御大都》
宋代·陈普

帝里春深草木苞，御河滚滚浪翻桃。
万千红紫迹如扫，九十青皇寿已高。
南国江山归梦远，东宫松桂书阴交。
丘园喜有平安报，新竹初成集凤梢。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。